Байаҕантай (Томпо)

400px|thumb|right|Кириэс Халдьаайы куйаартан кыһыҥҥы көстүүтэ
Байаҕантай нэһилиэгэ. Томпо улууһун нэһилиэгэ, киинэ Кириэс Халдьаайы.

Улуус кииниттэн 90 км арҕаа диэкки Алдан өрүс үрдүгэр турар.

Нэһилиэнньэтин ахсаана 1 713 киһи (2007 сыл), ол иһигэр Кириэс Халдьаайы — 1 415, Арыы Толоон — 159 уонна Ударник — 139 киһи.

 Нэһилиэктэн төрүттээхтэр 
  Охлопков Фёдор Матвеевич (02.03.1908—28.05.1968) — Сэбиэскэй Сойуус Дьоруойа.
 1907 сыл ахсынньы 3 күнүгэр төрөөбүтэ Ефимов Николай Ефимович (1907—1999), «Үлэ Кыһыл Знамята» уордьан кавалера, үлэ, тыыл бэтэрээнэ.
 1911 сыл олунньу 19 күнүгэр төрөөбүтэ Винокуров Федор Григорьевич — Даадар (19.02.1911—12.06.1949) — саха поэта.
 1926 сыл ыам ыйын 5 күнүгэр төрөөбүтэ Сыромятников Георгий Саввич (05.05.1926—02.02.1991) — литературовед, литератураны ырытааччы.
 1927 сыллаахха төрөөбүтэ Охлопкова Александра Федоровна, үтүөлээх учуутал.
  Мөкүрдээнэп Лаврентий Иннокентьевич (10.08.1927—23.04.1997) — балет артыыһа, Саха АССР норуодунай артыыһа.
 1931 сыллаахха төрөөбүтэ Охлопков Василий Егорович — сүүрүк, Саха Сирин рекордсмена
 1950 сыл сэтинньи 10 күнүгэр төрөөбүтэ Степанов Ефим Николаевич — П. А. Ойуунускай аатынан Саха академическай театрын артыыһа, театр уонна киинэ артыыһа, туруорааччы режиссер.

 Бэлиэ сирдэр 

 Ихинэ үрэх Алдаҥҥа түһэр сиригэр Ихинэ 1 уонна Ихинэ 2 диэн былыргы дьоннор тохтоон олоро сылдьыбыт сирдэрэ (палеолит).

 Ливадин уонна Щепанскай политссыльнайдар олоро сылдьыбыт дьиэлэрэ.

 Томтор диэн сиргэ Охлопков Федор Матвеевич уҥуоҕа.

 Ылыллыбыт сирэ 
 Энциклопедия Якутии, М., 2000 г.

Категория: Нэһилиэктэр
Категория:Томпо улууһун нэһилиэктэрэ